Fundargerð fundar utanríkismálanefndar frá 13. mars var lögð fram til staðfestingar og verður birt á vef Alþingis . 2 ) Samningsafstaða vegna ESB . 1. samningskafli - frjálsir vöruflutningar . Kl. 09:06 Á fund nefndarinnar komu Högni S. Kristjánsson , Bryndís Kjartansdóttir og Gunnar Örn Indriðason frá utanríkisráðuneyti , Einar Magnússon frá velferðarráðuneyti og Tryggvi Axelsson frá Neytendastofu . Þau fóru yfir drög að samningsafstöðu og svöruðu spurningum nefndarmanna . Nefndin lauk umfjöllun um samningsafstöðu fyrir 14. samningskafla - flutningastarfsemi . Eftirfarandi bókun var lögð fram af Gunnari Braga Sveinssyni , Sigmundi Davíð Gunnlaugssyni , Ragnheiði E. Árnadóttur og Bjarna Benediktssyni : " Undirrituð telja ekki forsvaranlegt að halda áfram vinnu við samningsafstöðu Íslands vegna ESB samninganna í ljósi þeirrar óvissu er ríkir um framtíð Evrópusambandsins og gjaldmiðil þess . Innan Evrópusambandsins ríkir mikil óvissa og öllum á að vera ljóst að sambandið er að breytast sem hlýtur að hafa áhrif á samningsafstöðu Íslands . Við þessar aðstæður er mjög óábyrgt að halda ferlinu áfram eins og ekkert hafi gerst . " 4 ) 39. mál - þjóðaratkvæðagreiðsla um aðlögunar - og viðræðuferli Íslands og Evrópusambandsins Kl. 10:04 Nefndin hóf umfjöllun sína um málið . Ákveðið var að Árni Þór Sigurðsson yrði framsögumaður þess og að málið yrði sent til umsagnar og tekið fyrir á næsta fundi nefndarinnar . Fleira var ekki gert . Árni Þór Sigurðsson var fjarverandi vegna þingstarfa erlendis . Árni Páll Árnason varaformaður stýrði fundi .